Biblia Me Biabiawo Ƒe Ŋuɖoɖowo
Nu kae Yesu awɔ na mí le etsɔme?
Le fe 33 Mía Ŋɔli me la, Yesu ku, emegbe wofɔe ɖe tsitre, eye wòyi dzifo. Ƒe geɖe megbe la, wona ŋusẽe wòzu Fia. (Daniel 7:13, 14) Le etsɔme la, Yesu awɔ efe ŋusẽa ŋu dɔ atsɔ ahe ŋutifafa ava xexea me eye wòaɖe ahedada ɖa.
Yesu, Fia la, aɖe nu madzɔmadzɔ wɔwɔ ɖa le anyigba dzi keŋkeŋ
Yesu awɔ nu nyui geɖe na mí ne eva le amefomea dzi ɖum. Awɔ ŋusẽ si Fofoa nɛ la ŋu dɔ atsɔ ana amefomea nade blibo. Míase vivi na agbe le anyigba dzi, eye míagatsi aku amegã alo aku o.
Nu ka wɔmee Yesu le fifia?
Yesu le mɔ fiam eyomedzela vavãwo le xexea me katã le gbefãɖeɖedɔa me. Woyia amewo gbɔ ɖagblɔa nu si Biblia gblɔ tso Mawu fe Fiaɖufea ŋu la na wo. Yesu gblɔ be yeayi edzi ado alɔ dɔ si wɔm yefe nusrɔ̃lawo le la va se ɖe esime Mawu nava ɖe amegbetɔwo fe dziɖuɖuwo ɖa.
Yesu le mɔ fiam amewo to Kristo hame vavã la dzi be woanɔ agbe si nyo wu fifia. Ayi edzi anɔ mɔ fiam wo ale be woatsi agbe le fifi nuɖoanyia tsrɔ̃ɣi ahayi ɖe xexe yeye si ŋugbe Mawu do la me.
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn